14.   ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΔΗΜΟΣΙΩΝ ΕΡΓΩΝ Αριθ. Α3ε/03/267 της 11/15 Νοεμ. 1974 (ΦΕΚ Β΄ 1155) Περί κανονισμού αμοιβών δια μελέτας κλπ. έργων του Δημοσίου και Ν.Π.Δ.Δ. Έχοντες υπ’ όψει: 1.Τας διατάξεις της παρ. 3 του άρθρου μόνου του Ν.Δ. 2726/1953 περί τροποποιήσεως και συμπληρώσεως του άρθρ. 59 του από 17/7-16/8/1923 Ν.Δ/τος περί σχεδίων πόλεων, κωμών και συνοικισμών του Κράτους και οικοδομής αυτών. 2.Την υπ’ αριθ. 8/11.11.1974 Πράξιν του Συμβουλίου Δημοσίων Έργων (Τμήματος Γενικών Υποθέσεων), αποφασίζομεν: 1.Ορίζομεν τας αμοιβάς δια μελέτας κλπ. έργων του Δημοσίου και των Νομικών Προσώπων Δημοσίου Δικαίου, κατά 5% κατωτέρας των ισχυουσών δι’ ιδιωτικά έργα. 2.Πάσα προγενεστέρα απόφασις ημών, ρυθμίζουσα το ως άνω θέμα ή αντικειμένη εις την παρούσαν καταργείται.

[Source: greek_legal_code_raptarchis | Tokens: 748]